**LĒMUMS**

LIEPĀJĀ

|  |  |
| --- | --- |
| 2021.gada 19.jūnijā |  Nr.236/7(prot. Nr.7, 10.§) |

Par grozījumiem 2020.gada 20.februāra lēmumā

Nr.48/3 “Par Latvāņa izplatības ierobežošanas

pasākumu plānu 2020.-2025.gadam”

Ņemot vērā to, ka ir palielinājusies Sosnovska latvāņa (turpmāk - latvānis) skartā platība (no 0,21 ha uz 1,30 ha) Liepājas pilsētas pašvaldībai piederošajā teritorijā Cukura ielā 7B, kas apsekota 2021.gada pavasarī, saskaņā ar Augu aizsardzības likuma 18.1 panta trešo daļu un sestās daļas 1.punktu, Ministru kabineta 2008.gada 14.jūlija noteikumu Nr.559 “Invazīvo augu sugas - Sosnovska latvāņa - izplatības ierobežošanas noteikumi” 12.punktu, Dabas aizsardzības pārvaldes 2019.gada 17.oktobra lēmumu Nr.3.15/5617/2019-N un Liepājas pilsētas attīstības programmas 2015.-2020.gadam pielikuma Nr.2.1. “Rīcību plāns 2015.-2020.gadam” RP (2.1.) “Videi draudzīga pilsētas apsaimniekošana un dzīvesveids” Rīcību 2.1.2(2) “Apsaimniekot Liepājas ezeru saskaņā ar dabas aizsardzības plānu”, likuma “Par pašvaldībām” 21.panta pirmo daļu, un izskatot Liepājas pilsētas domes pastāvīgās Pilsētas attīstības komitejas 2021.gada 10.jūnija lēmumu (sēdes protokols Nr.6), LIEPĀJAS PILSĒTAS DOME

N O L E M J :

1. Izdarīt Liepājas pilsētas domes 2020.gada 20.februāra lēmuma Nr.48/3 “Par Latvāņa izplatības ierobežošanas pasākumu plānu 2020.-2025.gadam” pielikumā “Latvāņa izplatības ierobežošanas pasākumu plāns 2020.-2025.gadam” grozījumus, izsakot plāna 1.pielikumu “Latvāņa izplatības ierobežošanai noteiktās teritorijas” un 2.pielikumu “Latvāņa ierobežošanas pasākumu veikšanas kalendāra grafiks” jaunā redakcijā (pielikumā).

2. Liepājas pilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Izpilddirektora vietniekam (būvniecības jautājumos), Finanšu pārvaldei, Vides, veselības un sabiedrības līdzdalības daļai, Komunālajai pārvaldei, oficiālajam izdevumam “Latvijas Vēstnesis” |